แรงขายหุ้นใหญ่ฉุด SET บ่ายดิ่งหนักเกือบ 28 จุด หลุดแนวรับ 1,640 จุด
แรงขายหุ้นใหญ่ฉุด SET บ่ายดิ่งหนักเกือบ 28 จุด หลุดแนวรับ 1,640 จุด โดยดัชนีตลาดหุ้นไทย ณ เวลา 14.46 น. อยู่ที่ระดับ 1,636.67 จุด ลบ 27.59 จุด หรือ 1.66% มูลค่าการซื้อขาย 3.46 หมื่นล้านบาท
21 มิ.ย. 2561

ผู้สื่อข่าวรายงานว่า ดัชนีตลาดหุ้นไทย ณ เวลา 14.46 น. อยู่ที่ระดับ 1,636.67 จุด ลบ 27.59 จุด หรือ 1.66% มูลค่าการซื้อขาย 3.46 หมื่นล้านบาท

ด้าน นายประกิต สิริวัฒนเกตุ ผู้อำนวยการฝ่ายวิเคราะห์หลักทรัพย์ บล.กสิกรไทย เปิดเผยว่า ตลาดหุ้นไทยเช้านี้ปรับตัวลงมากกว่าที่คิดไว้ เนื่องจากยังมีปัจจัยลบที่มีผลต่อตลาดฯอยู่ ทำให้นักลงทุนอยากที่จะลด Position ลง เมื่อราคาหุ้นปรับตัวขึ้นก็เลยมีแรงขายออกมา
นอกจากนี้ ตลาดฯยังมีแรงกดดันจากเรื่องที่ฟิลิปปินส์ได้ปรับขึ้นอัตราดอกเบี้ยฉุกเฉินด้วย เพื่อควบคุมกระแสเงินทุนไหลออก แต่บ้านเราตัวเลขส่งออกของไทยก็ออกมาดีกว่าตลาดคาด และเงินเฟ้อก็ยังต่ำ ทำให้บ้านเรายังแข็งแกร่ง ดังนั้นการถูกโจมตีเรื่องค่าเงินคงจะเกิดขึ้นได้น้อย ขณะที่ฟิลิปปินส์โดนถล่ม
อนึ่ง ธนาคารกลางฟิลิปปินส์ประกาศขึ้นอัตราดอกเบี้ยเงินกู้ข้ามคืนอีก 0.25% สู่ระดับ 3.5% ในการประชุมครั้งล่าสุด ซึ่งเป็นการปรับขึ้นดอกเบี้ยติดต่อกันเดือนที่ 2 โดยมีเป้าหมายที่จะสกัดการไหลออกของเงินทุน และควบคุมอัตราเงินเฟ้อ
อย่างไรก็ตาม นายประกิต กล่าวต่อว่า ตลาดหุ้นในภูมิภาคเอเชียเช้านี้มีการเคลื่อนไหวทั้งในแดนบวก-ลบ โดย Emerging Market ส่วนใหญ่จะติดลบกัน
สำหรับแนวโน้มการลงทุนในช่วงบ่ายนี้ นายประกิต กล่าวว่า ตลาดฯมีโอกาสที่จะลดช่วงลบลงได้ และคาดว่าดัชนีฯน่าจะยืนเหนือระดับ 1,650 จุดได้ด้วย พร้อมให้แนวรับ 1,640 จุด ส่วนแนวต้าน 1,660 จุด
10 หุ้นกดดัชนี ณ เวลา 14.48 น.
